– Сярод пляжнікаў большасць дзяцей і моладзі, – гаворыць старшыня раённай арганізацыі Беларускага рэспубліканскага таварыства выратавання на вадзе, ён жа старшына выратавальнага паста Піліп Антонавіч Галаўко, які на сваім рабочым, (сапраўды “гарачым”!) месцы з 9 гадзін раніцы і да 9 гадзін вечара. – Разумею, што насталі канікулы, аднак дзеці да 14 гадоў на пляжы без дарослых – парушэнне правіл аховы жыцця людзей на вадзе. Не пусціць іх на пляж – нерэальна. Лепш няхай будуць пад нашым наглядам. Але і нагрузка ды адказнасць на мяне і маіх памочнікаў-матросаў Аляксея Шашукова і Таццяну Салкевіч кладуцца неймаверныя.